**ג,מ, - ידע**

**18 מרץ 2016**

**ח' אדר ב' תשע"ו**

 **נייד : 050/5459426**

**פקס: 02/6560615**

 **ע"מ: 054851647**

**morgidon@mail.gov.il**

**עבור / אישי**

**הנדון: מערכי הנחיה במוזיאון ידידי ציון - ערך הנני- שליחות או משלח יד**

**ערכות הדרכה – מוזיאון FOZ**

**מערך הנחייה –**

**"הנני- שליחות או משלח יד"**

1. **רקע:**

*" תהיה מי שתהיה, ותעשה מה שתעשה, כשאתה באמת רוצה משהו, זה מפני שהמשאלה הזאת, מקורה בנשמתו של היקום****, זאת היא השליחות שלך על פני האדמה*** *"*

*פאולו קאולו*

**המאה העשרים ואחת, העידן הנאור, העידן המודרני, דור ה Y ודור ה Z, דור האינסטנט, ועוד כינויים אלה, מבטאים זלזול וחוסר מחמאה כלפי הדור הצעיר הנדרש לשאת את האלונקה ולהוביל, את "החלום הציוני ".**

**כך המושג שליחות, המבטא, אידיאל גבוה למען הכלל, יראה כמנותק מהמציאות ואינו קשור ברוח התקופה, שבו, החיים הפכו לאינדיבידואליים, וכל אדם "כמלך" המחפש את עצמו בלבד.**

**אולם, קריאתו של דוד בן גוריון עדין מהדהדת ורועמת- "הנוער בימינו יעצב דמות האדם בישראל – על ידי חיי מופת". מתוך "קריירה או שליחות", 1954, חזון ודרך ה', עמוד 211.**

**החברה הישראלית יותר מי כל חברה מודרנית, מצליחה ליצור, לקדם ולהתקדם, למרות המציאות המורכבת סביבנו.**

**יותר פטנטים, יותר ספרים, יותר פרסי נובל, יותר יולדים ומביאים ילדים לעולם-דבר המבטא תקווה ואושר.**

**אם יסודה של השליחות, מקורה באמונה פנימית עמוקה, המבטאת חוסן אישי ולאומי, אזי החברה הישראלית בעלת אמונה פנימית עמוקה בצדקת דרכה, ובעלת חוסן ושליחות גבוהה.**

**מערך הנחיה זה, יברר לעצמינו, מה בין שליחות לבין משלח יד? מהו הקוד הנני- התובע האדם מעצמו ומזולתו את המירב והמיטב, למען הכלל.**

**במקרא 177 פעמים מופיע המושג "הנני", הפעמיים הראשונות מיוחסות לאלוהים, ואילו הפעם השלישית מיוחסת לאברהם בעקידת יצחק.**

**א** וַיְהִי, אַחַר הַדְּבָרִים הָאֵלֶּה, וְהָאֱלֹהִים, נִסָּה אֶת-אַבְרָהָם; וַיֹּאמֶר אֵלָיו, אַבְרָהָם וַיֹּאמֶר **הִנֵּנִי**.  **ב** וַיֹּאמֶר קַח-נָא אֶת-בִּנְךָ אֶת-יְחִידְךָ אֲשֶׁר-אָהַבְתָּ, אֶת-יִצְחָק, וְלֶךְ-לְךָ, אֶל-אֶרֶץ הַמֹּרִיָּה; וְהַעֲלֵהוּ שָׁם, לְעֹלָה, עַל אַחַד הֶהָרִים, אֲשֶׁר אֹמַר אֵלֶיךָ.  **ג** וַיַּשְׁכֵּם אַבְרָהָם בַּבֹּקֶר, וַיַּחֲבֹשׁ אֶת-חֲמֹרוֹ, וַיִּקַּח אֶת-שְׁנֵי נְעָרָיו אִתּוֹ, וְאֵת יִצְחָק בְּנוֹ; וַיְבַקַּע, עֲצֵי עֹלָה, וַיָּקָם וַיֵּלֶךְ, אֶל-הַמָּקוֹם אֲשֶׁר-אָמַר-לוֹ הָאֱלֹהִים.  **ד** בַּיּוֹם הַשְּׁלִישִׁי, וַיִּשָּׂא אַבְרָהָם אֶת-עֵינָיו וַיַּרְא אֶת-הַמָּקוֹם--מֵרָחֹק.  **ה** וַיֹּאמֶר אַבְרָהָם אֶל-נְעָרָיו, שְׁבוּ-לָכֶם פֹּה עִם-הַחֲמוֹר, וַאֲנִי וְהַנַּעַר, נֵלְכָה עַד-כֹּה; וְנִשְׁתַּחֲוֶה, וְנָשׁוּבָה אֲלֵיכֶם.  **ו** וַיִּקַּח אַבְרָהָם אֶת-עֲצֵי הָעֹלָה, וַיָּשֶׂם עַל-יִצְחָק בְּנוֹ, וַיִּקַּח בְּיָדוֹ, אֶת-הָאֵשׁ וְאֶת-הַמַּאֲכֶלֶת; וַיֵּלְכוּ שְׁנֵיהֶם, יַחְדָּו.  **ז** וַיֹּאמֶר יִצְחָק אֶל-אַבְרָהָם אָבִיו, וַיֹּאמֶר אָבִי, וַיֹּאמֶר, **הִנֶּנִּי בְנִי**; וַיֹּאמֶר, הִנֵּה הָאֵשׁ וְהָעֵצִים, וְאַיֵּה הַשֶּׂה, לְעֹלָה.  **ח** וַיֹּאמֶר, אַבְרָהָם, אֱלֹהִים יִרְאֶה-לּוֹ הַשֶּׂה לְעֹלָה, בְּנִי; וַיֵּלְכוּ שְׁנֵיהֶם, יַחְדָּו.  **ט** וַיָּבֹאוּ, אֶל-הַמָּקוֹם אֲשֶׁר אָמַר-לוֹ הָאֱלֹהִים, וַיִּבֶן שָׁם אַבְרָהָם אֶת-הַמִּזְבֵּחַ, וַיַּעֲרֹךְ אֶת-הָעֵצִים; וַיַּעֲקֹד, אֶת-יִצְחָק בְּנוֹ, וַיָּשֶׂם אֹתוֹ עַל-הַמִּזְבֵּחַ, מִמַּעַל לָעֵצִים.  **י** וַיִּשְׁלַח אַבְרָהָם אֶת-יָדוֹ, וַיִּקַּח אֶת-הַמַּאֲכֶלֶת, לִשְׁחֹט, אֶת-בְּנוֹ.  **יא** וַיִּקְרָא אֵלָיו מַלְאַךְ יְהוָה, מִן-הַשָּׁמַיִם, וַיֹּאמֶר, אַבְרָהָם אַבְרָהָם; **וַיֹּאמֶר, הִנֵּנִי**.  **יב** וַיֹּאמֶר, אַל-תִּשְׁלַח יָדְךָ אֶל-הַנַּעַר, וְאַל-תַּעַשׂ לוֹ, מְאוּמָה:  כִּי עַתָּה יָדַעְתִּי, כִּי-יְרֵא אֱלֹהִים אַתָּה, וְלֹא חָשַׂכְתָּ אֶת-בִּנְךָ אֶת-יְחִידְךָ, מִמֶּנִּי.  **יג** וַיִּשָּׂא אַבְרָהָם אֶת-עֵינָיו, וַיַּרְא וְהִנֵּה-אַיִל, אַחַר, נֶאֱחַז בַּסְּבַךְ בְּקַרְנָיו; וַיֵּלֶךְ אַבְרָהָם וַיִּקַּח אֶת-הָאַיִל, וַיַּעֲלֵהוּ לְעֹלָה תַּחַת בְּנוֹ. (בראשית פרק כב)

1. **הגדרה למשלח יד:**

עבודה, מקצוע, עיסוק, מִשׂרָה, מקוֹר פרנסה. מעשׂה, עיסוּק; עיסוק במסחר.

1. **משלח יד- על פי הגדרות מס הכנסה:**

כל עיסוּק שעיקר הכנסתו אינו ממכירת מלאי, המזכה את העובד ביתרונות מס מסוימים.

1. **משלח יד במקורות:**

"יְשַׁלַּח יְהוָה בְּךָ אֶת-הַמְּאֵרָה אֶת-הַמְּהוּמָה, וְאֶת-הַמִּגְעֶרֶת **בְּכָל- מִשְׁלַח יָדְךָ, אֲשֶׁר תַּעֲשֶׂה** - עַד הִשָּׁמֶדְךָ וְעַד-אֲבָדְךָ מַהֵר, מִפְּנֵי רֹעַ מַעֲלָלֶיךָ אֲשֶׁר עֲזַבְתָּנִי"(דברים, כח', כ')

1. **הגדרה לשליחות:**

**מעשה בעל משמעות גדולה, שמקורו באמונה פנימית ולא בציפייה לרווח אישי.**

שימוש בתור נציג של מדינה, ארגון, מוסד וכד'.

שליח הציבור - חַזָּן.

עובד ציבור, עובד למען הקהילה.

מלאך הוא שליח אלוהים

1. **שליחות ביהדות:**
* **פרשת בשלח מהוה את הרקע להבנת תפקיד השליח:** " וַיְהִי, בְּשַׁלַּח פַּרְעֹה אֶת-הָעָם, וְלֹא-נָחָם אֱלֹהִים דֶּרֶךְ אֶרֶץ פְּלִשְׁתִּים, כִּי קָרוֹב הוּא: כִּי אָמַר אֱלֹהִים, פֶּן-יִנָּחֵם הָעָם בִּרְאֹתָם מִלְחָמָה--וְשָׁבוּ מִצְרָיְמָה". יג,יז
* שַׁלַּח אֶת עַמִּי" הוא החלק הראשון והחוזר בציווי של ה' לפרעה,החוזר לאורך השליחויות של משה ואהרן לפרעה, לפני עשר המכות ותוך כדי התרחשותן. אך הציווי המקורי כלל לא רק את הציווי על השילוח - אלא גם את מטרתו: "שַׁלַּח אֶת עַמִּי - וְיָחֹגּוּ לִי בַּמִּדְבָּר" (שמות [**ה**](http://kodesh.mikranet.org.il/i/t/t0205.htm)( 1; "שַׁלַּח אֶת עַמִּי וְיַעַבְדֻנִי" ) **ז** (16, 26.
* התורה מדגישה את מטרת היציאה ממצרים - ואת משמעות החירות: אין זה שחרור לשמו, חופש ללא מחויבות או תכלית, אלא חירות החותרת ליעד רוחני, דתי ולאומי, שיש בצדה גם חובות.
* בעת החדשה קיבל חלקו הראשון של הציווי "שלח את עמי" - משמעות חדשה:

החירות הייתה ליעד בפני עצמו, והמילים "שלח את עמי" - היו לסיסמתה.

* כך היה בתנועת השחרור של העבדים השחורים (האפרו-אמריקנים) ובמאבק נגד הגזענות בארצות הברית בשנות החמישים והשישים של המאה ה- 20: הסיפור המקראי על עם של עבדים, שאחרי שנים של סבל ושעבוד קיבל את חירותו מיד האל, דיבר אל לבם של העבדים השחורים בארצות הברית ושימש להם דגם במאבקם בשלטון הלבן המשעבד והגזעני.
* אחד השירים הידועים מתקופת מאבקם של העבדים השחורים בארצות הברית הוא שיר-עם קצר, המזכיר את סיפור השעבוד של בני ישראל במצרים ואת השליחות של משה אל פרעה בצו האל: "שלח את עמי" - Let my people go"" שהוא הפזמון החוזר בשיר.
* המשפט "שלח את עמי" הפך גם לסיסמת המאבק למען היתרי יציאה ליהודי הגולה ממדינות ששללו אפשרות זו, ובעיקר - סיסמת מאבקם של יהודי ברית המועצות בשנות השבעים של המאה ה-20.
* ניצחון צה"ל במלחמת ששת הימים (תשכ"ז - 1967) הביא להתעוררות ציונית בקרב יהודי ברית המועצות, שזהותם היהודית וזיקתם לישראל דוכאו תחת השלטון הקומוניסטי. בכל רחבי העולם החופשי התגייסו יהודים - וגם לא יהודים - לתמיכה במאבקם של יהודי ברית המועצות למען עלייה לישראל.
1. **לדיון - על ערך השליחות בארגוני הביטחון?**
2. **רוח צה"ל - על ערך השליחות: עשרת הערכים: (ראה נספח מצורף)**
* **דבקות במשימה וַחתירה לניצחון -** ערך זה מופיע ראשון כדי להדגיש את מרכזיותו‏.
* **אחריות** **-** האחריות נובעת מתחושה של שותָפות, ונוגעת לכל שלבּי הפעולה: יוזמה בהכנה ובביצוע ואחריות לתוצאות הפעולה.
* **אמינות** **-** חייל מחויב לומר כל העת את האמת, וניתן לסמוך עליו ולתת בו אמון שימלא את משימותיו כמצופה.
* **דוגמה אישית** **-** החייל ינהג על פי הנדרש ממנו ויקיים את שהוא דורש, בהזדהות ובתבונה,מתוך הכרה ביכולתו ובאחריותו להוות מופת ראוי לסביבותיו.
* **חיי אדם-** על פי ערך זה, בזמן לחימה יש לשאוף לצמצם את הסיכון והפגיעה בחיי אדם, אך לא במידה שתפגע פגיעה של ממש בערך "דבקות במשימה וחתירה לניצחון".
* **טוהר הנשק-** החייל ישתמש בנשקו ובכוחו לשם הכרעת האויב במידה הנדרשת לשם כך ויתרסן, כדי למנוע פגיעה שלא לצורך בחיי אדם, בגופו, בכבודו וברכושו.
* **מקצועיות** **-** החייל ישאף להכיר ולהבין את עולם הידע של תפקידו הצבאי וישלוט בכל מיומנות הנדרשת לביצוע התפקיד.
* **משמעת** **-** על פי ערך זה, חייל צה"ל נדרש לציית ציות מלא להוראות מפקדיו בעת מילוי המשימות, אלא אם כן מדובר בפקודה בלתי חוקית בעליל.
* **רעות-** החייל יחלץ תמיד לעזרת חבריו כשהם זקוקים לעזרתו או תלויים בו, חרף על סכנה וקושי, עד כדי מסירות הנפש.
* **שליחות - ראוי שחיילי צה"ל ישרתו מתוך תחושה של ייעוד, מחויבות וייצוגיות.**
1. **שב"כ - ייעוד, ערכים וחזון השירות :**
* **ממלכתיות - עובד השירות ינהג כשליח נאמן של המדינה,** ישרתה ללא נטיות, בכפיפות למערכת החוק והשלטון ותוך כיבוד ערכי המשטר הדמוקרטי.
* ריסון הכוח - יפעיל כוח בהתחשבות בזכויות היסוד ובכבוד האדם
* שמירת סוד - חשאיות.
1. **רשות הכליאה הלאומית -שב"ס : (ראה נספח מצורף)**
2. **משטרת ישראל: (ראה נספח מצורף)**
3. **משמר הגבול : (ראה נספח מצורף)**
4. **הרצל- על חלום ושליחות :**

**"אבל אם לא תרצו, הרי כל מה שסיפרתי לכם בזה – אגדה היא ותישאר אגדה. אין החלום נבדל כל כך מן המעש, כפי שסבורים כמה וכמה מן הבריות.**

**כל מעשה אדם – יסודו מחלום וסופו לחלום: בנפשו יביא חלומו**."

**(בנימין זאב הרצל, "סוף דבר", אלטנוילנד).**

1. שליחות בנצרות: ישו, הבשורה ,ושנים עשר השליחים .
2. **שליחות באסלאם: "אין אלוהים מלבד אללה, - ומוחמד הוא שליחו".**
3. **שליחות, מימוש עצמי ומשמעות :**

*דע לך שכל רועה ורועה יש לו ניגון מיוחד משלו/*

*דע לך שכל עשב ועשב יש לו שירה מיוחדת משלו/*

*ומשירת העשבים נעשה ניגון של רועה...*

*) שירת העשבים", עיבדה נעמי שמר, על פי הרבי נחמן מברסלב(*

1. **הוגה דעות על השליחות:**

**סון טסו:**

**"אם ברור לך שהקרב יביא לניצחון, חייב אתה להילחם,**

**אפילו אסר עליך השולט.**

**אם ברור לך שהקרב לא יביא לניצחון, אסור לך להילחם,**

**אפילו ציווה זאת עליך השולט."**

1. **כיצד ניתן להפוך את ערך השליחות לאמיתי?**

הניהול ההומאני מבקש לפתוח את המטרות למעגלים רחבים יותר של בעלי עניין – בין אם הם בתוך הארגון ובין אם מחוצה לו. גישה זו מאפשרת התייחסות אמיתית למטרות העל של הארגון, הרבה מעבר לרווחים, ובבסיסו רעיון השליחות והחזון הפועל ממנו.

**בניהול ההומאני, השליחות, היא הגדרה של המעשה החשוב שאנו רוצים להשיג עבור החברה.** ואילו החזון הפועל ממנה מנוסח פנימה- אל תוך הארגון כדי להוביל את אנשיה בהתלהבות למימוש הישגים וליצור יתרון תחרותי לאורך זמן, וכן, גם לעשיית רווח.

1. **מודל העברת ההנחיה:**
* **משך הזמן להרצאה ודיון - שעה וחצי .**
* **מיקוד ההרצאה - הערך הנני. על פני הרצף בין ערך שליחות לבין משלח יד.**
* **משך הזמן לדיון הרצאה וסיור שטח - 4 שעות.**
* **מודל התוכן יועבר בצירוף לסיור במוזיאון תוך הסתכלות על מנהיגים שעשו "הנני"**
* **יש אופציה לסיור שטח, כגון, ברוח זבוטינסקי ומרכז בגין, ברוח מחייה השפה העברית אליעזר בן יהודה,,,, .**
* **מקומות מתאימים לסיורי שטח - מוזיאון מרתף השואה בהר ציון.**
* **סיור חומות ירושלים והקרב במלחמת העצמאות ברובע היהודי.**

 **בברכה**

**ג - מ ידע**

**נצ"מ (דימ') גדעון מור**